PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/FH/3/1/021	Bratislava 07. apríla 2010	

Protimonopolný úrad Slovenskej republiky, odbor koncentrácií v správnom konaní    č. 0015/OK/2009 začatom dňa 07.05.2009 z vlastného podnetu vo veci uloženia pokuty za porušenie § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona       č. 204/2004 Z.z. a zákona č. 68/2005 Z.z. podnikateľom Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 a v správnom konaní č. 0034/OK/2009 začatom dňa 08.10.2009 z vlastného podnetu vo veci uloženia pokuty za porušenie § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona      č. 465/2002 Z.z., zákona č. 204/2004 Z.z. a zákona č. 68/2005 Z.z. podnikateľom Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805

	
rozhodol

I.	na základe § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že podnikateľovi Scholz AG so sídlom Bahnhofstrasse 1-20, 73457 Essingen, Spolková republika Nemecko ukladá pokutu vo výške 1 800 eur (slovom jedentisícosemsto eur) za porušenie povinnosti podľa § 10 ods. 9 zákona              č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov oznámiť koncentráciu spočívajúcu v získaní spoločnej nepriamej kontroly podnikateľmi Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 prostredníctvom podnikateľa DEMONTA TRADE SE so sídlom Železná 16,       619 00 Brno, Česká republika, IČO: 634 94 671 nad podnikom podnikateľa Scholz Holding GmbH so sídlom Rotenturmstrasse 13, 1010 Viedeň, Rakúsko, na základe Zmluvy o prevode obchodného podielu uzatvorenej medzi Scholz AG a Demonta Trade dňa 10.10.2007,

II.	na základe § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že podnikateľovi HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 ukladá pokutu vo výške 200 eur (slovom dvesto eur) za porušenie povinnosti podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov oznámiť koncentráciu spočívajúcu v získaní spoločnej nepriamej kontroly podnikateľmi Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 prostredníctvom podnikateľa DEMONTA TRADE SE so sídlom Železná 16,      619 00 Brno, Česká republika, IČO: 634 94 671 nad podnikom podnikateľa Scholz Holding GmbH so sídlom Rotenturmstrasse 13, 1010 Viedeň, Rakúsko, na základe Zmluvy o prevode obchodného podielu uzatvorenej medzi Scholz AG a Demonta Trade dňa 10.10.2007,

III.	na základe § 38 ods. 2 v spojení s § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady       č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona            č. 465/2002 Z.z., zákona č. 204/2004 Z.z. a zákona č. 68/2005 Z.z. tak, že podnikateľovi Scholz AG so sídlom Bahnhofstrasse 1-20, 73457 Essingen, Spolková republika Nemecko ukladá pokutu vo výške 3 300 eur (slovom tritisíctristo eur) za porušenie zákazu podľa § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona č. 204/2004 Z.z. a zákona č. 68/2005 Z.z. vykonávať práva a povinnosti vyplývajúce z koncentrácie spočívajúcej v získaní spoločnej nepriamej kontroly podnikateľmi Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 prostredníctvom podnikateľa DEMONTA TRADE SE so sídlom Železná 16,       619 00 Brno, Česká republika, IČO: 634 94 671 nad podnikom podnikateľa Scholz Holding GmbH so sídlom Rotenturmstrasse 13, 1010 Viedeň, Rakúsko, na základe Zmluvy o prevode obchodného podielu uzatvorenej medzi Scholz AG a Demonta Trade dňa 10.10.2007 

1.	zaplatením kúpnej ceny za 100%-ný obchodný podiel v spoločnosti Scholz Holding GmbH so sídlom Rotenturmstrasse 13, 1010 Viedeň, Rakúsko dňa 08.10.2008
2.	podaním Zmenového návrhu zo dňa 05.03.2009 č. FN 277667i na Obchodný súd vo Viedni, Obchodný register so sídlom Marxergasse 1a, 1030 Viedeň dňa 09.03.2009 vo veci ohlásenia zmeny spoločníka, ohlásenia odvolania konateľa, ohlásenia vymenovania nového konateľa a ohlásenia zmeny práva na zastupovanie v spoločnosti Scholz Holding GmbH so sídlom Rotenturmstrasse 13, 1010 Viedeň, Rakúsko a

IV.	na základe § 38 ods. 2 v spojení s § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady       č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona            č. 465/2002 Z.z., zákona č. 204/2004 Z.z. a zákona č. 68/2005 Z.z. tak, že podnikateľovi HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 ukladá pokutu vo výške 350 eur (slovom tristopäťdesiat eur) za porušenie zákazu podľa § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona č. 204/2004 Z.z. a zákona č. 68/2005 Z.z. vykonávať práva a povinnosti vyplývajúce z koncentrácie spočívajúcej v získaní spoločnej nepriamej kontroly podnikateľmi Scholz AG so sídlom Bahnhofstrasse 1-20, 73457 Essingen, Spolková republika Nemecko a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 prostredníctvom podnikateľa DEMONTA TRADE SE so sídlom Železná 16,       619 00 Brno, Česká republika, IČO: 634 94 671 nad podnikom podnikateľa Scholz Holding GmbH so sídlom Rotenturmstrasse 13, 1010 Viedeň, Rakúsko, na základe Zmluvy o prevode obchodného podielu uzatvorenej medzi Scholz AG a Demonta Trade dňa 10.10.2007 

1.	zaplatením kúpnej ceny za 100%-ný obchodný podiel v spoločnosti Scholz Holding GmbH so sídlom Rotenturmstrasse 13, 1010 Viedeň, Rakúsko dňa 08.10.2008
2.	podaním Zmenového návrhu zo dňa 05.03.2009 č. FN 277667i na Obchodný súd vo Viedni, Obchodný register so sídlom Marxergasse 1a, 1030 Viedeň dňa 09.03.2009 vo veci ohlásenia zmeny spoločníka, ohlásenia odvolania konateľa, ohlásenia vymenovania nového konateľa a ohlásenia zmeny práva na zastupovanie v spoločnosti Scholz Holding GmbH so sídlom Rotenturmstrasse 13, 1010 Viedeň, Rakúsko.

Podnikateľ Scholz AG so sídlom Bahnhofstrasse 1-20, 73457 Essingen, Spolková republika Nemecko je povinný uložené pokuty zaplatiť v lehote 15 dní odo dňa nadobudnutia právoplatnosti tohto rozhodnutia Protimonopolnému úradu Slovenskej republiky na účet č. 7000060793/8180, KS 1118, VS 10431021 vedený v Štátnej pokladnici.

Podnikateľ HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 je povinný uložené pokuty zaplatiť v lehote 15 dní odo dňa nadobudnutia právoplatnosti tohto rozhodnutia Protimonopolnému úradu Slovenskej republiky na účet č. 7000060793/8180, KS 1118, VS 10431021 vedený v Štátnej pokladnici.

Odôvodnenie:

1.	Dňa 20.02.2009 vydal Protimonopolný úrad Slovenskej republiky, odbor koncentrácií (ďalej len „úrad“) rozhodnutie č. 2009/FH/3/1/006, ktorým rozhodol, že súhlasí s koncentráciou spočívajúcou v získaní spoločnej nepriamej kontroly podnikateľmi Scholz AG so sídlom Bahnhofstrasse 1-20, 73457 Essingen, Spolková republika Nemecko (ďalej len „Scholz AG“) a HEIM Trade S.E. so sídlom Vídeňská 264/120b, 619 00 Brno, Česká republika, IČO: 269 70 805 (ďalej len „Heim Trade“) prostredníctvom podnikateľa DEMONTA TRADE SE so sídlom Železná 16, 619 00 Brno, Česká republika, IČO: 634 94 671 (ďalej len „Demonta Trade“) nad podnikom podnikateľa Scholz Holding GmbH so sídlom Rotenturmstrasse 13, 1010 Viedeň, Rakúsko (ďalej len „Scholz Holding“), na základe Zmluvy o prevode obchodného podielu uzatvorenej medzi Scholz AG a Demonta Trade dňa 10.10.2007 (ďalej len „Rozhodnutie“). Rozhodnutie nadobudlo právoplatnosť dňa 11.03.2009.

2.	S účinnosťou od 1.6.2009 došlo k zmene právnej úpravy zákonom č. 165/2009 Z.z., ktorým sa mení a dopĺňa zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov a o zmene a doplnení zákona č. 572/2001 Z.z. o organizácii ústrednej štátnej správy Slovenskej republiky v znení neskorších predpisov (ďalej len „zákon č. 165/2009 Z.z.“).

3.	Podľa § 44b ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon v znení zákona č. 165/2009 Z.z.“) právne vzťahy vzniknuté do 31. mája 2009 sa spravujú podľa doterajších predpisov.

4.	Podľa § 44b ods. 2 zákona v znení zákona č. 165/2009 Z.z. konania začaté do      31. mája 2009 sa dokončia podľa ustanovení tohto zákona.

5.	Podľa § 44b ods. 3 zákona v znení zákona č. 165/2009 Z.z. na ukladanie pokút za porušenie ustanovení doterajších predpisov sa použijú ustanovenia tohto zákona, ak sú pre podnikateľa priaznivejšie.

6.	Podľa § 32 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) podkladom pre rozhodnutie sú aj skutočnosti známe správnemu orgánu z jeho úradnej činnosti.

7.	Rozhodnutím bolo preukázané, že spoločnosti Scholz AG a Heim Trade sú podnikateľmi podľa § 3 ods. 2 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z., zákona č. 204/2004 Z.z. a zákona č. 68/2005 Z.z. (ďalej len „zákon“), na ktorých sa zákon vzťahuje podľa § 2 ods. 1 písm. a) zákona.

8.	Nakoľko zákonné znenie ustanovení § 3 ods. 2 a § 2 ods. 1 písm. a) zákona sa zákonom č. 165/2009 Z.z. nezmenilo, podnikatelia Scholz AG a Heim Trade sú zároveň podnikateľmi aj podľa zákona v znení zákona č. 165/2009 Z.z.
 
9.	Zároveň bolo vyššie uvedeným Rozhodnutím preukázané, že k získaniu spoločnej nepriamej kontroly podnikateľov Scholz AG a Heim Trade prostredníctvom spoločnosti Demonta Trade nad podnikom podnikateľa Scholz Holding došlo na základe Zmluvy o prevode obchodného podielu uzatvorenej medzi Demonta Trade dňa 10.10.2007 (ďalej len „Zmluva“).

10.	Ďalej bolo Rozhodnutím preukázané, že predmetná koncentrácia podlieha kontrole úradu podľa § 10 ods. 1 zákona.
 
11.	Vyššie uvedené skutočnosti považuje úrad za skutočnosti známe správnemu orgánu z jeho úradnej činnosti.

12.	V súvislosti s vyššie uvedenou koncentráciou a s ohľadom na znenie § 10 ods. 9 zákona, podľa ktorého koncentrácia, ktorá podlieha kontrole úradu podľa § 10 ods. 1 zákona, musí byť oznámená úradu do 30 pracovných dní odo dňa uzatvorenia zmluvy, úrad začal správne konanie č. 0015/OK/2009 vo veci uloženia pokuty podľa § 38 ods. 1 zákona za porušenie § 10 ods. 9 zákona podnikateľom Scholz AG a Heim Trade vedené pod č. 0015/OK/2009, nakoľko Zmluva bola uzatvorená dňa 10.10.2007, lehota 30 pracovných dní uplynula dňa 22.11.2007 a predmetná koncentrácia bola úradu oznámená dňa 16.10.2008.

13.	Úrad o začatí správneho konania č. 0015/OK/2009 upovedomil podnikateľa Scholz AG listom č. 1785/PMÚ SR/2009 zo dňa 04.05.2009 a podnikateľa Heim Trade listom č. 1786/PMÚ SR/2009 zo dňa 04.05.2009.

14.	Správne konanie č. 0015/OK/2009 vo veci uloženia pokuty za porušenie § 10 ods. 9 zákona podnikateľmi Scholz AG a Heim Trade začalo podľa § 25 ods. 1 zákona v spojení s § 18 ods. 2  správneho poriadku dňa 07.05.2009.

15.	Nakoľko s účinnosťou od 1.6.2009 došlo k zmene zákona zákonom č. 165/2009 Z.z., úrad bude vo vzťahu k predmetnému konaniu procesne postupovať podľa ustanovení zákona v znení zákona č. 165/2009 Z.z., vychádzajúc pritom z        § 44b ods. 2 zákona v znení zákona č. 165/2009 Z.z. 
16.	Účastníkmi správneho konania vo veci uloženia pokuty za porušenie § 10 ods. 9 zákona sú v súlade so znením § 25 ods. 3 zákona v znení zákona                 č. 165/2009 Z.z. podnikatelia Scholz AG a Heim Trade.

17.	V predmetnom správnom konaní úrad vyzval podnikateľa Scholz AG listom               č. 1785/PMÚ SR/2009 zo dňa 04.05.2009 a listom č. 4069/PMÚ SR/2009 zo dňa 05.11.2009 a podnikateľa Heim Trade listom č. 1786/PMÚ SR/2009 zo dňa 04.05.2009, listom č. 2247/PMÚ SR/2009 zo dňa 09.06.2009, listom                  č. 4069/PMÚ SR/2009 zo dňa 05.11.2009 a listom č. 0725/PMÚ SR/2010 zo dňa 02.03.2010 na predloženie podkladov a informácií súvisiacich s dosiahnutým obratom vyššie uvedených podnikateľov a so spôsobom jeho vyčíslenia.

18.	Podnikateľ Scholz AG predložil úradu požadované podklady a informácie listom zaevidovaným pod č. 2209/2009 zo dňa 05.06.2009, listom zaevidovaným pod          č. 2245/2009 zo dňa 09.06.2009, listom zaevidovaným pod č. 4442/2009 zo dňa 30.11.2009 a listom zaevidovaným pod č. 1057/2010 zo dňa 23.03.2010.

19.	Podnikateľ Heim Trade predložil úradu požadované podklady a informácie listom zaevidovaným pod č. 2166/2009 zo dňa 03.06.2009, listom zaevidovaným pod  č. 2468/2009 zo dňa 29.06.2009, listom zaevidovaným pod č. 4378/2009 zo dňa 25.11.2009, listom zaevidovaným pod č. 4552/2009 zo dňa 07.12.2009 a listom zaevidovaným pod č. 836/2010 zo dňa 11.03.2010.

20.	Úrad zároveň so správnym konaním č. 0015/OK/2009 začal dňa 20.05.2009 všeobecné šetrenie možného porušenia § 10 ods. 14 zákona zo strany podnikateľov Scholz AG a Heim Trade v období od 10.10.2007, kedy došlo k vzniku predmetnej koncentrácie do 11.03.2009, kedy sa Rozhodnutie vo veci predmetnej koncentrácie stalo právoplatné, nakoľko podľa § 10 ods. 14 zákona podnikateľ nesmie vykonávať práva a povinnosti vyplývajúce z koncentrácie až do nadobudnutia právoplatnosti rozhodnutia o nej. 

21.	V rámci predmetného všeobecného šetrenia úrad oslovil listom č. 1991/PMÚ SR/2009 zo dňa 20.05.2009 spoločnosť Scholz Holding, nad ktorou získali podnikatelia Scholz AG a Heim Trade spoločnú nepriamu kontrolu a vyzval ju na predloženie zápisníc zo zasadnutí orgánov spoločnosti Scholz Holding za obdobie od 10.10.2007 do 11.03.2009, ako aj na predloženie stanov spoločnosti Scholz Holding platné pred uskutočnením predmetnej koncentrácie a stanov platných k jednotlivým zasadnutiam orgánov spoločnosti Scholz Holding v období od 10.10.2007 do 11.03.2009. 

22.	Spoločnosť Scholz Holding požadované podklady a informácie predložila listom zaevidovaným pod č. 2542/2009 zo dňa 06.07.2009.

23.	Úrad oslovil listom č. 1992/PMÚ SR/2009 zo dňa 20.05.2009, listom                  č. 2248/PMÚ SR/2009 zo dňa 09.06.2009, listom č. 2548/PMÚ SR/2009 zo dňa 09.07.2009 a listom č. 0080/PMÚ SR/2010 zo dňa 12.01.2010 taktiež spoločnosť Demonta Trade, prostredníctvom ktorej podnikatelia Scholz AG a Heim Trade získali spoločnú kontrolu nad podnikom podnikateľa Scholz Holding a vyzval ju na predloženie informácií a podkladov ohľadne prevzatia obchodného podielu spoločnosti Scholz Holding a zaplatenia kúpnej ceny za obchodný podiel spoločnosti Scholz Holding. 

24.	Spoločnosť Demonta Trade požadované podklady a informácie predložila úradu listom č. 2167/2009 zo dňa 03.06.2009, listom 2470/2009 zo dňa 29.06.2009, listom č. 2846/2009 zo dňa 03.08.2009, listom č. 4604/2009 zo dňa 10.12.2009 a listom č. 208/2010 zo dňa 22.01.2010. 

25.	Ako vyplýva z vyššie uvedených skutočností, k porušeniu § 10 ods. 9 zákona došlo za účinnosti zákona a taktiež za účinnosti zákona porušenie skončilo.

26.	V súlade s vyššie uvedeným, počas predmetného správneho konania došlo s účinnosťou od 1.6.2009 k novelizácii zákona a režim právnych vzťahov, konaní, ako aj ukladania pokút upravujú ustanovenia § 44b ods. 1, 2 a 3 zákona v znení zákona č. 165/2009 Z.z.

27.	Podľa čl. 50 ods. 6 Ústavy Slovenskej republiky sa trestnosť činu posudzuje a trest sa ukladá podľa zákona účinného v čase, keď bol čin spáchaný. Neskorší zákon sa použije, ak je to pre páchateľa priaznivejšie. 

28.	Podľa § 10 ods. 9 zákona koncentrácia, ktorá podlieha kontrole úradu podľa     § 10 ods. 1, musí byť oznámená úradu do 30 pracovných dní odo dňa uzavretia zmluvy; oznámenia prijatia návrhu v obchodnej verejnej súťaži; doručenia rozhodnutia štátneho orgánu podnikateľovi; keď Európska komisia oznámila podnikateľovi, že vo veci bude konať úrad alebo v ktorom nastala iná skutočnosť, na základe ktorej došlo k vzniku koncentrácie.

29.	Podľa § 10 ods. 9 zákona v znení zákona č. 165/2009 Z.z. koncentrácia, ktorá podlieha kontrole úradu podľa § 10 ods. 1, musí byť oznámená úradu pred tým, ako sa začnú vykonávať práva a povinnosti vyplývajúce z koncentrácie a po uzavretí zmluvy; oznámení prijatia návrhu v obchodnej verejnej súťaži; doručení rozhodnutia štátneho orgánu podnikateľovi; oznámení ponuky na prevzatie; dni, kedy Komisia oznámila podnikateľovi, že vo veci bude konať úrad, alebo dni, v ktorom nastala iná skutočnosť, na základe ktorej došlo k vzniku koncentrácie.

30.	Z vyššie uvedeného vyplýva, že podľa novej právnej úpravy už podnikatelia nemajú danú zákonnú lehotu 30 pracovných dní, v ktorej musia koncentráciu oznámiť, avšak z novej právnej úpravy im vyplýva povinnosť oznámiť koncentráciu pred tým, ako sa začnú vykonávať práva a povinnosti vyplývajúce z koncentrácie. 

31.	Úrad teda skúmal, či podnikatelia Scholz AG a Heim Trade začali vykonávať práva a povinnosti vyplývajúce z predmetnej koncentrácie a s ohľadom na znenie prechodných ustanovení, aj kedy k prípadnému porušeniu § 10 ods. 14 zákona došlo. 

32.	Podľa § 10 ods. 14 zákona podnikateľ nesmie vykonávať práva a povinnosti vyplývajúce z koncentrácie až do nadobudnutia právoplatnosti rozhodnutia o nej.

33.	Na základe analýzy podkladov a informácií predložených úradom oslovenými spoločnosťami Scholz Holding a Demonta Trade v rámci všeobecného šetrenia týkajúceho sa možného porušenia zákazu podľa § 10 ods. 14 zákona, ako aj z podkladov a informácií predložených podnikateľom Scholz AG listom zaevidovaným pod č. 215/2010 zo dňa 22.01.2010 a listom zaevidovaným pod č. 629/2010 zo dňa 24.02.2010, ktoré si úrad vyžiadal listom č. 0079/PMÚ SR/2010 zo dňa 12.01.2010 a listom č. 0245/PMÚ SR/2010 zo dňa 27.01.2010, úrad zistil nasledovné skutočnosti.
 
34.	Tak ako vyplýva z účtovného dokladu VD10-22 podnikateľa Demonta Trade k 31.10.2008, ktorý bol úradu predložený listom zaevidovaným pod                    č. 2167/2009 dňa 03.06.2009 a zo Záznamu o vykonaní k Zmluve o kúpe a odstúpení medzi Scholz AG a Demonta Trade zo dňa 08.10.2008 (ďalej len „Záznam o vykonaní“), ktorý bol úradu predložený listom zaevidovaným pod     č. 2846/2009 dňa 03.08.2009, došlo dňa 08.10.2008 podnikateľom Demonta Trade, prostredníctvom ktorého podnikatelia Scholz AG a Heim Trade získali spoločnú kontrolu nad podnikom podnikateľa Scholz Holding, k zaplateniu kúpnej ceny za 100%-ný obchodný podiel v spoločnosti Scholz Holding, a tým porušili § 10 ods. 14 zákona. 

35.	Tak ako vyplýva z Rozhodnutia Obchodného súdu vo Viedni č. BG007/075/Fr, ktoré bolo úradu predložené listom zaevidovaným pod č. 4804/2009 dňa 23.12.2009 a zo Zmenového návrhu zo dňa 05.03.2009 č. FN 277667i (ďalej len „Zmenový návrh“), ktorý bol úradu predložený listom zaevidovaným pod      č. 629/2010 dňa 24.02.2010, došlo dňa 09.03.2009 k podaniu Zmenového návrhu konateľmi spoločnosti Scholz Holding na Obchodný súd vo Viedni vo veci ohlásenia zmeny spoločníka, ohlásenia odvolania konateľa, ohlásenia vymenovania nového konateľa a ohlásenia zmeny práva na zastupovanie, a tým porušili podnikatelia Scholz AG a Heim Trade § 10 ods. 14 zákona.

36.	Vzhľadom na skutočnosť, že podnikatelia Scholz AG a Heim Trade porušili zákaz podľa § 10 ods. 14 zákona, úrad začal správne konanie vo veci uloženia pokuty za porušenie § 10 ods. 14 zákona. 

37.	Podnikateľ Scholz AG je zastupovaný v správnom konaní č. 0015/OK/2009 ako aj v správnom konaní č. 0034/OK/2009 advokátskou kanceláriou bnt  - Sovova Chudáčková & Partners so sídlom Cintorínska 7, 811 08 Bratislava, IČO: 35 886 978. Vzhľadom na skutočnosť, že podnikateľ Scholz AG je v obidvoch vyššie uvedených správnych konaniach zastupovaný tým istým právnym zástupcom, bude úrad ďalej v texte používať skratku „právny zástupca podnikateľa Scholz AG“.
 
38.	Podnikateľ Heim Trade je zastupovaný v  správnom konaní č. 0015/OK/2009 ako aj v správnom konaní č. 0034/OK/2009 JUDr. Milanom Kružíkom, CSc., advokátom so sídlom Příkop 2a, 604 27 Brno, Česká republika. Vzhľadom na skutočnosť, že podnikateľ Heim Trade je v obidvoch vyššie uvedených správnych konaniach zastupovaný tým istým právnym zástupcom, bude úrad ďalej v texte používať skratku „právny zástupca podnikateľa Heim Trade“.

39.	V nadväznosti na posúdenie toho, ktoré znenie § 10 ods. 9, t.j. zákona alebo zákona v znení zákona č. 165/2009 Z.z., je pre podnikateľov Scholz AG a Heim Trade priaznivejšie, úrad zistil, že Zmluva bola uzatvorená dňa 10.10.2007, predmetná koncentrácia bola úradu oznámená dňa 16.10.2008 a ako vyplýva z vyššie uvedených bodov, k porušeniu zákazu podľa § 10 ods. 14 zákona došlo dňa 08.10.2008 zaplatením kúpnej ceny za 100%-ný obchodný podiel v spoločnosti Scholz Holding a dňa 09.03.2009 podaním Zmenového návrhu na Obchodný súd vo Viedni.

40.	Úrad zistil, že podnikatelia Scholz AG a Heim Trade sa dopustili prvého porušenia zákazu stanovenom v § 10 ods. 14 zákona dňa 08.10.2008.

41.	Ak by úrad konanie podnikateľov Scholz AG a Heim Trade posudzoval podľa znenia § 10 ods. 9 zákona, dĺžka porušovania by bola 1 rok a 6 dní, a ak by posudzoval konanie menovaných podnikateľov podľa znenia § 10 ods. 9 zákona v znení zákona č. 165/2009 Z.z., dĺžka porušovania by bola 8 dní.

42.	Úrad na základe vyššie uvedeného zistil, že zákon v znení zákona č. 165/2009 Z.z. je pre podnikateľov Scholz AG a Heim Trade priaznivejší, a teda v súlade s uvedeným dospel k záveru, že podnikatelia Scholz AG a Heim Trade neoznámili koncentráciu pred tým, ako začali vykonávať práva a povinnosti vyplývajúce z predmetnej koncentrácie, a tým porušili § 10 ods. 9 zákona v znení zákona č. 165/2009 Z.z.

43.	Vzhľadom na skutočnosť, že k porušeniu zákazu podľa § 10 ods. 14 zákona došlo v čase účinnosti zákona, ako vyplýva z vyššie uvedených skutoční v bodoch 34 a 35 a v porovnaní so zákonom v znení zákona č. 165/2009 Z.z. nedošlo v prípade ustanovenia § 10 ods. 14 k žiadnym zmenám, úrad neaplikoval § 44b ods. 3 zákona v znení zákona č. 165/2009 Z.z., ale § 44b ods. 1 v spojení s § 44b ods. 2 zákona v znení zákona č. 165/2009 Z.z.

44.	Správne konanie vo veci uloženia pokuty za porušenie zákazu podľa § 10     ods. 14 zákona sa začalo dňa 08.10.2009 doručením Oznámenia o začatí správneho konania listom č. 3602/PMÚ SR/2009 zo dňa 05.10.2009 podnikateľovi Heim Trade a je vedené pod  č. 0034/OK/2009.

45.	Účastníkmi správneho konania vo veci uloženia pokuty za porušenie zákazu podľa  § 10 ods. 14 zákona sú v súlade so znením § 25 ods. 3 zákona v znení zákona č. 165/2009 Z.z. podnikatelia Scholz AG a Heim Trade.

46.	Úrad informoval listom č. 4069/PMÚ SR/2009 zo dňa 05.11.2009 podnikateľa Scholz AG prostredníctvom právneho zástupcu a podnikateľa Heim Trade prostredníctvom právneho zástupcu o predĺžení lehoty na vydanie rozhodnutia podľa § 30 zákona v znení zákona č. 165/2009 Z.z. vo veci správneho konania vedeného pod č. 0015/OK/2009, ktorá bola predĺžená do 09.02.2010.

47.	Dňa 22.12.2009 úrad vydal rozhodnutie č. 2009/FH/3/1/067, ktorým na základe § 26 ods. 1 zákona v znení zákona č. 165/2009 Z.z. spojil správne konanie vedené pod č. 0015/OK/2009 a správne konanie vedené pod č. 0034/OK/2009 na spoločné správne konanie, nakoľko porušenie povinnosti podľa § 10 ods. 9 zákona v znení zákona č. 165/2009 Z.z. a porušenie zákazu podľa § 10 ods. 14 zákona sa týka tých istých podnikateľov a k porušeniu uvedených ustanovení došlo v súvislosti s predmetnou koncentráciou, a teda vyššie uvedené správne konania, t.j. správne konanie č. 0015/OK/2009 a správne konanie                      č. 0034/OK/2009 spolu súvisia a týkajú sa tých istých účastníkov. Predmetné rozhodnutie nadobudlo právoplatnosť dňa 28.12.2009.

48.	Vzhľadom na skutočnosť, že v správnom konaní č. 0034/OK/2009, ktoré úrad spojil na spoločné správne konanie so správnym konaním č. 0015/OK/2009 bolo potrebné opätovne osloviť podnikateľov Scholz AG a Demonta Trade bola lehota na vydanie rozhodnutia opätovne predĺžená predsedníčkou úradu do 12.03.2010, o čom úrad informoval účastníkov správneho konania listom           č. 0378/PMÚ SR/2010 zo dňa 08.02.2010.

49.	Úrad informoval listom č. 0851/PMÚ SR/2010 zo dňa 11.03.2010 podnikateľa Scholz AG prostredníctvom právneho zástupcu a listom č. 0852/PMÚ SR/2010 zo dňa 11.03.2010 podnikateľa Heim Trade prostredníctvom právneho zástupcu o opätovnom predĺžení lehoty na vydanie rozhodnutia podľa § 30 zákona do 11.05.2010. Dôvodom predĺženia predmetnej lehoty bola skutočnosť, že podnikateľ Scholz AG prostredníctvom právneho zástupcu predložil úradom požadované podklady po uplynutí úradom stanovenej lehoty, a to o 7 pracovných dní neskôr.  

Uloženie pokuty

50.	Vychádzajúc z prechodného ustanovenia upraveného v § 44b ods. 3 zákona v znení zákona č. 165/2009 Z.z., úrad zisťoval, ktoré ustanovenie je na ukladanie pokút pre podnikateľov Scholz AG a Heim Trade priaznivejšie.

51.	Podľa § 38 ods. 1 zákona úrad za porušenie ustanovení § 4 ods. 1, § 8 ods. 6, § 10 ods. 9, § 25 ods. 5 a § 29 ods. 5 uloží pokutu podnikateľovi do 10% z obratu podľa § 10 ods. 3 za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do 331,94 eura (10 000 Sk) alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 331 939,19 eura (10 000 000 Sk).

52.	Podľa § 38 ods. 1 zákona v znení zákona č. 165/2009 Z.z. úrad za porušenie ustanovení § 4 ods. 1, § 8 ods. 6, § 10 ods. 9, § 25 ods. 5 a § 29 ods. 5 uloží pokutu podnikateľovi do 10% z obratu podľa § 10 ods. 3 za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do 330 eur alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 330 000 eur.

53.	Vzhľadom na skutočnosť, že podnikateľ Scholz AG a podnikateľ Heim Trade dosiahli každý obrat vyšší ako 331,94/330 eur a nejedná sa o podnikateľov, ktorí nemali žiadny obrat alebo ktorých obrat nemožno vyčísliť, úrad uloží podnikateľom Scholz AG a Heim Trade pokutu do 10% z obratu. V tejto časti ustanovenia, t.j. v časti uloženia pokuty do 10% z obratu nedošlo novou právnou úpravou ku zmene.

54.	Vychádzajúc z vyššie uvedeného, v prípade uloženia pokuty za porušenie § 10 ods. 9 zákona v znení zákona č. 165/2009 Z.z. bude úrad vychádzať zo znenia § 38 ods. 1 zákona v znení zákona č. 165/2009 Z.z. a v prípade uloženia pokuty za porušenie zákazu podľa § 10 ods. 14 zákona bude úrad vychádzať z ustanovenia § 38 ods. 2 v spojení s § 38 ods. 1 zákona. 

55.	Podľa § 38 ods. 2 zákona úrad uloží pokutu podľa odseku 1 podnikateľovi, ktorý poruší povinnosť alebo záväzok uložený mu rozhodnutím úradu, podnikateľovi, ktorý neplní rozhodnutia úradu, alebo podnikateľovi, ktorý porušil zákaz vykonávať práva a povinnosti vyplývajúce z koncentrácie, ak mu úrad neudelil výnimku podľa § 10 ods. 16 zákona.
 
56.	Podnikatelia Scholz AG a Heim Trade nepožiadali podľa § 10 ods. 16 zákona o udelenie výnimky zo zákazu vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej. 

57.	Podľa § 38 ods. 4 zákona, ako aj podľa § 38 ods. 4 zákona v znení zákona       č. 165/2009 Z.z. predchádzajúcim uzavretým účtovným obdobím podľa § 38 ods. 1 je rok predchádzajúci roku, v ktorom je vydané rozhodnutie úradu, alebo ak nie sú dostupné údaje za tento rok, potom rok predchádzajúci tomuto roku.

58.	Podľa § 10 ods. 3 zákona ako aj podľa § 10 ods. 3 zákona v znení zákona        č. 165/2009 Z.z. obrat na účely tohto zákona je súčet tržieb, výnosov alebo príjmov z predaja tovaru, ku ktorému sa pripočíta finančná pomoc poskytnutá podnikateľovi.

59.	Podnikateľ Scholz AG prostredníctvom právneho zástupcu uviedol listom zaevidovaným pod č. 1057/2010 zo dňa 23.03.2010, že jeho obrat dosiahnutý v roku 2009 je 4 749 000 eur.

60.	Podnikateľ Heim Trade prostredníctvom právneho zástupcu uviedol listom zaevidovaným pod č. 1011/2010 zo dňa 22.03.2010, že ešte nemá k dispozícii údaje o individuálnom obrate za rok 2009, a teda úrad bude pri ukladaní pokuty za porušenie povinnosti podľa § 10 ods. 9 zákona v znení zákona č. 165/2009 Z.z. a za porušenie zákazu podľa § 10 ods. 14 zákona vychádzať z individuálneho obratu dosiahnutého v roku 2008.

61.	Z listu č. 4552/2009 zo dňa 07.12.2009 vyplýva, že obrat podnikateľa Heim Trade dosiahnutý v roku 2008 je 95 030 Kč, ktorý po prepočítaní na slovenské koruny kurzom vyhláseným Národnou bankou Slovenska, platným v posledný deň príslušného účtovného obdobia, v tomto prípade ku dňu 31.12.2008, je 107 478,93 Sk. Po prepočítaní konverzným kurzom (1 EUR = 30,126 SKK) ide o sumu 3 567,64 eura.

62.	Podľa § 38 ods. 10 zákona, ako aj podľa § 38 ods. 10 zákona v znení zákona       č. 165/2009 Z.z. úrad pri ukladaní pokuty posudzuje závažnosť a dĺžku trvania porušovania ustanovení tohto zákona, porušovania ustanovení osobitného predpisu alebo porušovania podmienky, povinnosti alebo záväzku uloženého rozhodnutím úradu. Úrad pri posudzovaní závažnosti porušovania berie do úvahy jeho povahu, skutočný dopad na trh a tam, kde je to účelné, veľkosť relevantného trhu. Okrem týchto kritérií úrad pri ukladaní pokuty berie do úvahy aj iné skutočnosti, najmä opakované porušovanie tým istým podnikateľom, odmietnutie podnikateľa spolupracovať s úradom, postavenie podnikateľa ako vodcu alebo iniciátora porušovania, získanie majetkového prospechu v dôsledku porušovania alebo neplnenia dohody obmedzujúcej súťaž.

63.	Pri ukladaní pokuty za oneskorené oznámenie úrad vychádzal z kritérií uvedených v § 38 ods. 10 zákona v znení zákona č. 165/2009 Z.z. a za porušenie zákazu vykonávať práva a povinnosti vyplývajúce z predmetnej koncentrácie podľa § 10 ods. 14 zákona úrad vychádzal z kritérií uvedených v   § 38 ods. 10 zákona. V rámci posudzovania predmetných kritérií úrad zistil, že sa jedná o prvé porušenie podnikateľmi Scholz AG a Heim Trade.

Uloženie pokuty za oneskorené oznámenie

64.	Úrad pri určení výšky uloženej pokuty za porušenie povinnosti podľa § 10 ods. 9 zákona v znení zákona č. 165/2009 Z.z. podnikateľom Scholz AG a Heim Trade zobral do úvahy skutočnosť, že skutočný dopad na predmetné relevantné trhy nepredstavoval obmedzenie hospodárskej súťaže vzhľadom na to, že úrad dňa 20.02.2009 vydal rozhodnutie č. 2009/FH/3/1/006, ktorým súhlasil s koncentráciou podnikateľov Scholz AG, Heim Trade a Scholz Holding a ktoré nadobudlo právoplatnosť dňa 11.03.2009.

65.	Okrem toho úrad prihliadal aj na celkovú dĺžku trvania porušovania, ktorá trvala 8 dní, nakoľko vychádzajúc pritom zo znenia § 10 ods. 9 zákona v znení zákona č. 165/2009 Z.z. k porušeniu zákazu podľa § 10 ods. 14 zákona došlo dňa 08.10.2008 zaplatením kúpnej ceny za 100%-ný obchodný podiel v spoločnosti Scholz Holding a predmetná koncentrácia bola oznámená úradu dňa 16.10.2008. Ide o porušenie krátkodobého trvania. 

66.	V prípade podnikateľa Scholz AG úrad okrem vyššie uvedených skutočností prihliadal aj na priťažujúcu okolnosť, že podnikateľ Scholz AG predkladal úradom požadované podklady a informácie po uplynutí lehoty stanovenej úradom, a to konkrétne v prípade:

-	listom č. 0245/PMÚ SR/2010 zo dňa 27.01.2010 úrad vyzval podnikateľa Scholz AG prostredníctvom právneho zástupcu na predloženie informácie o skutočnosti, kým bol podaný Zmenový návrh na Obchodný súd vo Viedni spolu s právne relevantným dokladom, v lehote 5 pracovných dní odo dňa doručenia tohto listu. Predmetný list bol právnemu zástupcovi podnikateľa Scholz AG doručený dňa 01.02.2010, a teda lehota na predloženie požadovaných podkladov mala uplynúť dňa 08.02.2010. Dňa 08.02.2010 bola úradu doručená právnym zástupcom podnikateľa Scholz AG Žiadosť o predĺženie lehoty zaevidovaná pod č. 383/2010 do 15.02.2010, ktorej úrad listom             č. 0390/PMÚ SR/2010 vyhovel. Požadované podklady a informácie však boli úradu právnym zástupcom podnikateľa Scholz AG doručené až 24.02.2010, t.j. 7 pracovných dní po uplynutí lehoty.
-	listom č. 0725/1/PMÚ SR/2010 zo dňa 02.03.2010 úrad vyzval podľa     § 33 zákona v znení zákona č. 165/2009 Z.z. podnikateľa Scholz AG prostredníctvom právneho zástupcu, aby sa vyjadril ústne alebo písomne pred vydaním rozhodnutia úradu k jeho podkladu a k spôsobu zistenia, prípadne navrhol jeho doplnenie a taktiež ho vyzval na predloženie informácie o individuálnom obrate dosiahnutom v roku 2009 spolu s právne relevantným dokladom, v lehote 5 pracovných dní odo dňa doručenia tohto listu. Predmetný list bol právnemu zástupcovi podnikateľa Scholz AG doručený 05.03.2010, a teda lehota na vyjadrenie sa a predloženie požadovaných podkladov a informácií uplynula dňa 12.03.2010. Vyjadrenie sa k Výzve úradu pred vydaním rozhodnutia bolo úradu doručené právnym zástupcom podnikateľa Scholz AG dňa 19.03.2010, t.j. 5 pracovných dní po uplynutí úradom určenej lehoty. Požadované podklady a informácie ohľadne individuálneho obratu podnikateľa Scholz AG neboli úradu predložené a podnikateľ Scholz AG nepožiadal ani o predĺženie lehoty.

67.	Úrad pri určení výšky uloženej pokuty za porušenie povinnosti podľa § 10 ods. 9 zákona v znení zákona č. 165/2009 Z.z. prihliadal len na vyššie uvedené skutočnosti, nakoľko neboli zistené ďalšie okolnosti, ktoré by mali v zmysle § 38 ods. 10 zákona v znení zákona č. 165/2009 Z.z. vplyv na výšku uloženej pokuty.

68.	Úrad posúdil tieto skutočnosti tak, aby uložená pokuta v prípade porušenia § 10 ods. 9 zákona v znení zákona č. 165/2009 Z.z. plnila represívnu funkciu za porušenie zákona a tiež funkciu individuálnej a generálnej prevencie.

69.	Na základe vyššie uvedených skutočností úrad určil výšku pokuty za porušenie § 10 ods. 9 zákona v znení zákona č. 165/2009 Z.z. na dolnej hranici. Podnikateľovi Scholz AG úrad uložil pokutu vo výške 1 800 eur, z toho suma vo výške 200 eur bola podnikateľovi Scholz AG uložená za oneskorené predkladanie požadovaných podkladov a informácií. Podnikateľovi Heim Trade uložil úrad pokutu vo výške 200 eur. 
 
70.	Podľa § 38 ods. 8 zákona v znení zákona č. 165/2009 Z.z. pokuty podľa § 38 ods. 1 až 3 a 5 zákona v znení zákona č. 165/2009 Z.z. môže úrad uložiť do štyroch rokov od začatia konania. Úrad však môže tieto pokuty uložiť najneskôr do ôsmich rokov odo dňa, keď došlo k porušeniu ustanovení tohto zákona, ustanovení osobitného predpisu, k nesplneniu podmienky alebo k porušeniu povinnosti alebo záväzku uloženého rozhodnutím úradu; v prípade pokračovacieho správneho deliktu alebo trvajúceho správneho deliktu začne lehota plynúť odo dňa, keď došlo poslednýkrát k porušeniu.

71.	V súvislosti so znením § 38 ods. 8 zákona v znení zákona č. 165/2009 Z.z. úrad teda skúmal, či bola zachovaná subjektívna a objektívna premlčacia lehota. Úrad na základe vyššie uvedených skutočností dospel k záveru, že subjektívna štvorročná ako aj objektívna osemročná lehota bola v správnom konaní             č. 0015/OK/2009 zachovaná.

Uloženie pokuty za porušenie zákazu implementovať

72.	Úrad pri určení výšky uloženej pokuty za porušenie zákazu podľa § 10 ods. 14 zákona vychádzajúc z kritérií uvedených v § 38 ods. 10 zákona zobral do úvahy kritérium závažnosti a dĺžky trvania posudzovaného protiprávneho konania v prípade podnikateľa Heim Trade, nakoľko neboli zistené ďalšie okolnosti, ktoré by mali v zmysle § 38 ods. 10 zákona vplyv na výšku uloženej pokuty.

73.	V prípade podnikateľa Scholz AG úrad okrem vyššie uvedených skutočností prihliadal aj na priťažujúcu okolnosť, že podnikateľ Scholz AG predkladal úradom požadované podklady a informácie po uplynutí lehoty stanovenej úradom, a to konkrétne v prípadoch uvedených vyššie v bode 66 tohto rozhodnutia.

74.	Úrad prihliadal pri určovaní výšky pokuty za porušenie § 10 ods. 14 zákona podnikateľom Scholz AG a Heim Trade z hľadiska závažnosti na skutočnosť, že konanie podnikateľov Scholz AG a Heim Trade nepredstavovalo obmedzenie hospodárskej súťaže vzhľadom na to, že dňa 20.02.2009 vydal úrad rozhodnutie č. 2009/FH/3/1/006, ktorým súhlasil s predmetnou koncentráciou. Predmetné Rozhodnutie nadobudlo právoplatnosť dňa 11.03.2009. 

75.	Celková dĺžka trvania porušenia predstavovala obdobie od 08.10.2008, kedy bola zaplatená kúpna cena za 100%-ný obchodný podiel v spoločnosti Scholz Holding do 11.03.2009, kedy nadobudlo Rozhodnutie právoplatnosť, teda 5 mesiacov a 3 dni, čiže ide o porušenie krátkodobého trvania.

76.	Úrad posúdil tieto skutočnosti tak, aby uložená pokuta v prípade porušenia zákazu § 10 ods. 14 zákona plnila represívnu funkciu za porušenie zákona a tiež funkciu individuálnej a generálnej prevencie.

77.	Na základe vyššie uvedených skutočností úrad určil výšku pokuty za porušenie zákazu podľa § 10 ods. 14 zákona na dolnej hranici. Podnikateľovi Scholz AG úrad uložil pokutu vo výške 3 300 eur, z toho suma vo výške 200 eur bola podnikateľovi Scholz AG uložená za oneskorené predkladanie podkladov a informácií. Podnikateľovi Heim Trade úrad uložil pokutu vo výške 350 eur. 

78.	Podľa § 38 ods. 8 zákona pokuty podľa § 38 ods. 1 až 3 a 5 zákona môže úrad uložiť do štyroch rokov od začatia konania. Úrad však môže tieto pokuty uložiť najneskôr do ôsmich rokov odo dňa, keď došlo k porušeniu ustanovení tohto zákona, ustanovení osobitného predpisu, k nesplneniu podmienky alebo k porušeniu povinnosti alebo záväzku uloženého rozhodnutím úradu; v prípade pokračovacieho správneho deliktu alebo trvajúceho správneho deliktu začne lehota plynúť odo dňa, keď došlo poslednýkrát k porušeniu.
 
79.	V súvislosti so znením § 38 ods. 8 zákona úrad teda skúmal, či bola zachovaná subjektívna a objektívna premlčacia lehota. Úrad na základe vyššie uvedených skutočností dospel k záveru, že subjektívna štvorročná ako aj objektívna osemročná lehota bola v správnom konaní č. 0034/OK/2009 zachovaná.

Námietky podnikateľa Scholz AG k správnemu konaniu č. 0015/OK/2009 a                č. 0034/OK/2009

80.	Podnikateľ Scholz AG prostredníctvom právneho zástupcu v liste zaevidovanom pod č. 2245/2009 zo dňa 09.06.2009 uviedol k správnemu konaniu č. 0015/OK/2009, že z novely vyplýva upustenie od povinnosti podnikateľov oznámiť koncentráciu v lehote 30 pracovných dní od uzavretia zmluvy a stanovuje sa povinnosť oznámiť koncentráciu  „pred tým ako sa začnú vykonávať práva a povinnosti vyplývajúce z koncentrácie“. Z toho vyplýva, že od 1. júna 2009 nie je nedodržanie 30-dňovej lehoty a teda konanie podnikateľa Scholz AG porušením zákona.
Ďalej podnikateľ Scholz AG vo vyššie uvedenom liste uviedol, že v zmysle        § 44b ods. 2 a 3 zákona v znení zákona č. 165/2009 Z.z. sa konanie začaté do 31. mája dokončia podľa ustanovení novely a na ukladanie pokút za porušenie ustanovení doterajších predpisov sa použijú ustanovenia novely, ak sú pre podnikateľa priaznivejšie. Vzhľadom na nové znenie zákona účinného od          1. júna 2009 by mal úrad pri jeho dôslednej aplikácii začaté konanie o udelení pokuty pre porušenie § 10 ods. 9 zákona zastaviť.

81.	K vyššie uvedeným námietkam podnikateľa Scholz AG v rámci správneho konania č. 0015/OK/2009 úrad uvádza nasledovné.

82.	Ako je uvedené vyššie, aj podľa zákona v znení zákona č. 165/2009 Z.z. musí podnikateľ oznámiť koncentráciu pred tým, ako začne vykonávať práva a povinnosti vyplývajúce z koncentrácie. Preto úrad, vychádzajúc zo znenia prechodných ustanovení zákona v znení zákona č. 165/2009 Z.z. ako aj zo znenia č. 50 ods. 6 Ústavy Slovenskej republiky, v predmetnom prípade skúmal, ktorá právna úprava ustanovenia § 10 ods. 9 je pre podnikateľov Scholz AG a Heim Trade priaznivejšia. 

83.	Úrad zistil, že Zmluva bola podpísaná dňa 10.10.2007 a predmetná koncentrácia bola úradu oznámená dňa 16.10.2008. Úrad taktiež zisťoval, či podnikateľmi Scholz AG a Heim Trade došlo k porušeniu zákazu podľa § 10 ods. 14 zákona, kde zistil, že k prvému porušeniu došlo dňa 08.10.2008 zaplatením kúpnej ceny za 100%-ný obchodný podiel v spoločnosti Scholz Holding.

84.	Ako už bolo uvedené v bode 41, ak by úrad konanie podnikateľov Scholz AG a Heim Trade posudzoval podľa znenia § 10 ods. 9 zákona, dĺžka porušovania by bola 1 rok a 6 dní, a keď posúdil konanie menovaných podnikateľov podľa znenia § 10 ods. 9 zákona v znení zákona č. 165/2009 Z.z., dĺžka porušovania bola 8 dní, na základe čoho úrad zistil, že neskorší zákon je pre podnikateľov Scholz AG a Heim Trade priaznivejší, a preto postupoval podľa znenia § 10 ods. 9 zákona v znení zákona č. 165/2009 Z.z.

85.	Na základe vyššie uvedeného úrad preukázal, že podnikatelia Scholz AG a Heim Trade porušili ustanovenie § 10 ods. 9 zákona v znení zákona               č. 165/2009, nakoľko neoznámili koncentráciu pred tým, ako začali vykonávať práva a povinnosti vyplývajúce z predmetnej koncentrácie.

86.	Podnikateľ Scholz AG prostredníctvom právneho zástupcu v liste zaevidovanom pod č. 4804/2009 zo dňa 23.12.2009 uviedol k správnemu konaniu č. 0034/OK/2009, že v súvislosti s prevodom obchodného podielu spoločnosti Scholz Holding je potrebné konštatovať, že tento prevod bol v zmysle čl. IX.2 Zmluvy podmienený jeho prípustnosťou podľa „príslušných ustanovení týkajúcich sa ochrany hospodárskej súťaže“. Táto skutočnosť vyplýva aj zo znenia Memoranda zo dňa 08.10.2008, v zmysle ktorého sa transakcia považuje až do právoplatnosti rozhodnutia o koncentrácii za nevykonanú, pričom až do momentu právoplatnosti rozhodnutia o koncentrácii nebudú vykonávané žiadne úkony, teda žiadne kroky vedúce k tomu, aby spoločnosť Demonta Trade získala kontrolu nad spoločnosťou Scholz Holding a aby Scholz AG svoju výlučnú kontrolu nad spoločnosťou Scholz Holding stratila.
Spoločnosť Scholz AG uviedla, že v zmysle uvedeného Memoranda nevykonávala práva vyplývajúce z koncentrácie, až do udelenia súhlasu s koncentráciou úradom. Zmluvné strany Memoranda, spoločnosť Scholz AG a spoločnosť Demonta Trade konali zároveň v zmysle Memoranda tak, že k zápisu zmeny spoločníka v spoločnosti Scholz Holding do príslušného obchodného registra  Obchodným súdom vo Viedni došlo 11.03.2009 s účinnosťou ku dňu 12.03.2009, teda až po nadobudnutí právoplatnosti rozhodnutia úradu o koncentrácii.
Podnikateľ Scholz AG ďalej uviedol, že v zmysle § 78 ods. 1 zákona o spoločnosti s ručením obmedzeným Rakúskej republiky sa za spoločníka spoločnosti s ručením obmedzeným považuje iba ten subjekt, ktorý je zapísaný v obchodnom registri. Inými slovami, práva spoločníka v spoločnosti s ručením obmedzeným môže voči spoločnosti vykonávať len osoba, ktorá je ako spoločník zapísaná v obchodnom registri. Spoločnosť Scholz AG bola ako spoločník spoločnosti Scholz Holding zapísaná v obchodnom registri až dňa 12.03.2009 a výlučnú kontrolu nad spoločnosťou Scholz Holding stratila teda až potom, ako rozhodnutie úradu o koncentrácii nadobudlo právoplatnosť.
V uvedenej súvislosti a s ohľadom na odkladaciu podmienku uvedenú v Memorande zo dňa 08.10.2008 má spoločnosť Scholz AG za to, že spoločnosť Demonta Trade nebola oprávnená vykonať úkony v dňoch 03.03.2009 a 10.03.2009. Bez ohľadu na túto skutočnosť právny zástupca v predmetnom liste poukázal tiež na to, že úkony spoločnosti Demonta Trade boli vykonávané v čase, kedy rozhodnutie o povolení koncentrácie bolo už vydané a skutočnosť, že úrad predmetnú koncentráciu povolil bola účastníkom konania o koncentrácií známa, pričom žiaden z účastníkov konania o koncentrácii sa voči uvedenému rozhodnutiu neodvolal. 
S ohľadom na uvedené podnikateľ Scholz AG navrhuje, aby úrad v predmetnej veci rozhodol, že k porušeniu právnej povinnosti nevykonávať práva z koncentrácie pred právoplatnosťou rozhodnutia o nej v zmysle § 10 ods. 14 zákona nedošlo.

87.	K vyššie uvedeným námietkam podnikateľa Scholz AG v rámci správneho konania č. 0034/OK/2009 úrad uvádza nasledovné.

88.	Záznam o vykonaní (podnikateľom Scholz AG označený ako Memorandum), ktorý bol úradu doručený listom zaevidovaným pod č. 2846/2009 dňa 03.08.2009, bol podnikateľmi Scholz AG a Demonta Trade podpísaný za účelom potvrdenia splnenia podmienok stanovených Zmluvou, ktoré sa týkali prevodu obchodného podielu. Záznam o vykonaní bol podpísaný dňa 08.10.2008, kde zmluvné strany, t.j. podnikatelia Scholz AG a Demonta Trade potvrdili, že všetky podmienky stanovené Zmluvou boli splnené. Ďalej sa zmluvné strany dohodli, že vzhľadom na skutočnosť, že v čase podpísania Záznamu o vykonaní nebolo vydané Rozhodnutie úradu vo veci predmetnej koncentrácie, nebudú uskutočňovať žiadne vykonávacie úkony.

89.	Úrad s tvrdením podnikateľa Scholz AG, že nevykonával práva vyplývajúce z koncentrácie až do udelenia súhlasu nesúhlasí a preukázal, že ako vyplýva z účtovného dokladu VD10-22 podnikateľa Demonta Trade, dňa 08.10.2008 došlo k zaplateniu kúpnej ceny za 100%-ný obchodný podiel v spoločnosti Scholz Holding podnikateľom Demonta Trade, prostredníctvom ktorej podnikatelia Scholz AG a Heim Trade získali spoločnú kontrolu nad podnikom podnikateľa Scholz Holding. 

90.	Ako vyplýva zo Zmenového návrhu a z Rozhodnutia Obchodného súdu vo Viedni, dňa 09.03.2009 došlo konateľmi spoločnosti Scholz Holding k podaniu Zmenového návrhu na Obchodný súd vo Viedni. 

91.	Ako už úrad uviedol vyššie, predmetné úkony považuje úrad za výkon práv a povinností vyplývajúcich z koncentrácie, čím došlo k porušeniu zákazu podľa § 10 ods. 14 zákona. 

92.	Zo Záznamu o vykonaní a Zmenového návrhu taktiež vyplynulo, že po podpise Záznamu o vykonaní došlo k prevodu obchodného podielu spoločnosti Scholz Holding na spoločnosť Demonta Trade, prostredníctvom ktorej podnikatelia Scholz AG a Heim Trade získali spoločnú kontrolu nad podnikom podnikateľa Scholz Holding.

93.	Z predložených podkladov a informácií taktiež vyplynulo, že podnikatelia Scholz AG a Heim Trade okrem vyššie uvedených úkonov prijali prostredníctvom spoločnosti Demonta Trade dňa 03.03.2009 rozhodnutie, na základe ktorého došlo k odvolaniu konateľky Jaroslavy Königovej a k menovaniu Dr. Jaroslava Krbeka a Ing. Lucie Zumrovej a dňa 10.03.2009 prijali rozhodnutie, na základe ktorého došlo k odvolaniu konateľky Ing. Lucie Zumrovej. 

94.	Úrad vyššie uvedené úkony uskutočnené podnikateľmi Scholz AG a Heim Trade prostredníctvom spoločnosti Demonta Trade nepovažuje za porušenie zákazu podľa § 10 ods. 14 zákona, nakoľko ako vyplynulo z listu podnikateľa Scholz AG podaného prostredníctvom svojho právneho zástupcu  zaevidovaného pod č. 4804/2009 zo dňa 23.12.2009, podľa Zákona o spoločnosti s ručením obmedzeným Rakúskej republiky sa za spoločníka spoločnosti s ručením obmedzeným považuje iba ten subjekt, ktorý je zapísaný v obchodnom registri a spoločnosť Demonta Trade, prostredníctvom ktorej podnikatelia Scholz AG a Heim Trade získali kontrolu nad podnikom podnikateľa Scholz Holding, bola do obchodného registra zapísaná dňa 12.03.2009, t.j. až po tom, čo Rozhodnutie nadobudlo právoplatnosť. S ohľadom na uvedené, spoločnosť Demonta Trade, prostredníctvom ktorej podnikatelia vykonávajú kontrolu nad podnikom spoločnosti Scholz Holding, právne nadobudla obchodný podiel v spoločnosti Scholz Holding až 12.03.2009, t.j. jej zápisom do obchodného registra a na výkon úkonov zo dňa 03.03.2009 a zo dňa 10.03.2009 nebola oprávnená. 

95.	Podľa § 33 zákona v znení zákona č. 165/2009 Z.z. úrad vyzval listom              č. 0725/1-2/PMÚ SR/2010 zo dňa 02.03.2010 právneho zástupcu podnikateľa Scholz AG a právneho zástupcu podnikateľa Heim Trade, aby sa ústne alebo písomne pred vydaním rozhodnutia úradu vyjadrili k jeho podkladu a k spôsobu jeho zistenia, prípadne navrhli jeho doplnenie do 5 pracovných dní odo dňa doručenia predmetného listu a taktiež ich vyzval na predloženie informácie o individuálnom obrate, ktorý dosiahli v roku 2009 spolu s právne relevantným dokladom.

96.	Dňa 11.03.2010 bola úradu doručená podnikateľom Heim Trade prostredníctvom právneho zástupcu listom zaevidovaným pod č. 836/2010 Žiadosť o predĺženie lehoty na vyjadrenie sa k Výzve úradu pred vydaním rozhodnutia, z dôvodu konzultovania predmetných správnych konaní s rakúskou právnou kanceláriou. Podnikateľ Heim Trade požiadal o predĺženie lehoty o jeden týždeň. Úrad predĺžil lehotu na vyjadrenie sa k Výzve pred vydaním rozhodnutia do 18.03.2010, o čom úrad informoval podnikateľa Heim Trade prostredníctvom právneho zástupcu listom zaevidovaným pod                 č. 0852/PMÚ SR/2010 zo dňa 11.03.2010.

97.	Vzhľadom na skutočnosť, že podnikateľ Scholz AG sa k Výzve pred vydaním rozhodnutia vyjadril po uplynutí úradom stanovenej lehote a nepredložil úradom požadovanú informáciu o jeho individuálnom obrate za rok 2009, úrad zaslal podnikateľovi Scholz AG prostredníctvom právneho zástupcu listom                 č. 1027/PMÚ SR/2010 zo dňa 22.03.2010 Doplnenie Výzvy pred vydaním rozhodnutia, kde ho upovedomil o skutočnosti, že pri ukladaní pokuty za porušenie povinnosti podľa § 10 ods. 9 zákona v znení zákona č. 165/2009 Z.z. a za porušenie zákazu podľa § 10 ods. 14 zákona bude okrem už vyššie uvedených skutočností prihliadať aj na skutočnosť, že podnikateľ Scholz AG predkladal úradom požadované podklady a informácie po uplynutí lehoty stanovenej úradom.

98.	Úrad zároveň listom č. 1027/PMÚ SR/2010 zo dňa 22.03.2010 vyzval podnikateľa Scholz AG prostredníctvom právneho zástupcu, aby sa k Doplneniu Výzvy pred vydaním rozhodnutia ústne alebo písomne pred vydaním rozhodnutia úradu k jeho podkladu a spôsobu zistenia vyjadril, prípadne navrhol jeho doplnenie a taktiež ho vyzval na predloženie informácie o individuálnom obrate podnikateľa Scholz AG dosiahnutom za rok 2009.

Námietky podnikateľa Scholz AG k Výzve a k Doplneniu Výzvy pred vydaním rozhodnutia

99.	Podnikateľ Scholz AG sa prostredníctvom právneho zástupcu listom                  č. 994/2010 zo dňa 19.03.2010 k Výzve pred vydaním rozhodnutia vyjadril, že podnikateľ nesmie vykonávať práva a povinnosti vyplývajúce z koncentrácie až do nadobudnutia právoplatnosti o nej. V prípade porušenia uvedeného ustanovenia sa jedná o správny delikt. Za všeobecné pojmové znaky správneho deliktu sa považujú i) konanie komisívne (aktívne) alebo omisívne (opomenutie konania); ii) protiprávnosť uvedeného konania a iii) sankcionovateľnosť uvedeného konania.

100.	Okrem vyššie uvedeného podnikateľ Scholz AG prostredníctvom právneho zástupcu uviedol k zaplateniu kúpnej ceny, že  spoločnosť Demonta Trade poskytla spoločnosti Scholz AG dňa 26.11.2007 pôžičku v celkovej výške 19 000 000 eur. Táto skutočnosť vyplýva z výpisu z účtu spoločnosti Demonta Trade vedeného v Raiffeisenbank a z výpisu z účtu vedeného v Československej obchodnej banke. Obidva dokumenty sú obsiahnuté v spise. Kúpna cena za obchodný podiel spoločnosti Scholz Holding v celkovej výške 19 000 000 eur bola uhradená formou zápočtu pohľadávky spoločnosti Scholz AG na zaplatenie kúpnej ceny oproti pohľadávke spoločnosti Demonta Trade na vrátenie pôžičky v celkovej výške 19 000 000 eur. Uvedený zápočet bol realizovaný ako jednostranný právny úkon spoločnosti Demonta Trade a spoločnosť Scholz AG tento právny úkon nemohla ovplyvniť. 

101.	Ako ďalej uvádza podnikateľ Scholz AG v liste, v prípade započítania kúpnej ceny za obchodný podiel spoločnosti Scholz Holding zo strany Demonta Trade proti pohľadávke spoločnosti Demonta Trade na vrátenie pôžičky sa jednalo o jednostranný úkon spoločnosti Demonta Trade. Zo strany Scholz AG teda ani vo všeobecnej rovine nemohlo dôjsť k naplneniu znakov správneho deliktu, keďže sa nejednalo o konanie realizované spoločnosťou Scholz AG ani o opomenutie konania zo strany spoločnosti Scholz AG. Inými slovami, konanie alebo prípadné opomenutie konania ako jeden zo znakov správneho deliktu na strane spoločnosti Scholz AG úplne absentoval. 

102.	Podnikateľ Scholz AG prostredníctvom právneho zástupcu uviedol, že vyššie uvedená argumentácia sa vzťahuje rovnako aj na podanie Zmenového návrhu dňa 09.03.2009, ktorý bol podaný podnikateľom Scholz Holding. Rovnako sa jednalo o konanie tretej osoby a nie o konanie spoločnosti Scholz AG. Z uvedených dôvodov navrhuje podnikateľ Scholz AG, aby úrad rozhodol, že zo strany spoločnosti Scholz AG k porušeniu zákazu uvedeného v ustanovení § 10 ods. 14 zákona nedošlo. S ohľadom ku skutočnosti, že zo strany spoločnosti Scholz AG nedošlo k žiadnemu výkonu práv a povinností a to ani do okamihu oznámenia koncentrácie, teda do dňa 16.10.2008, je možné taktiež konštatovať, že zo strany spoločnosti Scholz AG nedošlo ani k porušeniu ustanovenia § 10 ods. 9 zákona v znení zákona č. 165/2009 Z.z. Z uvedených dôvodov podnikateľ Scholz AG navrhuje, aby úrad rozhodol, že zo strany spoločnosti Scholz AG k porušeniu ustanovenia § 10 ods. 9 zákona v znení zákona č. 165/2009 Z.z. nedošlo.

103.	Úrad k vyššie uvedenému vyjadreniu podnikateľa Scholz AG k Výzve pred vydaním rozhodnutia uvádza nasledovné.

104.	Ako už bolo uvedené vyššie, predmetnou koncentráciou získal podnikateľ Scholz AG spolu s podnikateľom Heim Trade spoločnú nepriamu kontrolu nad podnikom podnikateľa Scholz Holding, a to prostredníctvom spoločnosti Demonta Trade. Sú to teda podnikatelia Scholz AG a Heim Trade, ktorí získali možnosť vykonávať rozhodujúci vplyv nad podnikom podnikateľa Scholz Holding a nie spoločnosť Demonta Trade, prostredníctvom ktorej bola nadobudnutá spoločná kontrola. Predmetná skutočnosť vyplýva z Rozhodnutia a podnikateľ Scholz AG a ani podnikateľ Heim Trade nepodali voči Rozhodnutiu rozklad, a teda túto skutočnosť nespochybnil ani jeden z nich. 

105.	Zaplatenie kúpnej ceny za obchodný podiel spoločnosti Scholz Holding spoločnosťou Demonta Trade a podanie Zmenového návrhu na Obchodný súd vo Viedni konateľmi spoločnosti Scholz Holding úrad považuje za úkony vyplývajúce z predmetnej koncentrácie a vzhľadom na skutočnosť, že koncentráciou získali nepriamu spoločnú kontrolu nad spoločnosťou Scholz Holding podnikatelia Scholz AG a Heim Trade, sú za tieto úkony zodpovední predmetní podnikatelia.

106.	Dňa 26.03.2010 sa podnikateľ Scholz AG prostredníctvom právneho zástupcu vyjadril k Doplneniu Výzvy pred vydaním rozhodnutia listom zaevidovaným pod č. 1141/2010. 

107.	V predmetnom liste podnikateľ Scholz AG prostredníctvom právneho zástupcu uviedol, že v prípade predloženia Zmenového návrhu si dovoľuje poukázať na skutočnosť, že sa jednalo o Zmenový návrh, ktorý bol podaný spoločnosťou Scholz Holding. Spoločnosť Scholz Holding poverovala vypracovaním a podaním predmetného návrhu advokátsku kanceláriu Baier Böhm Rechtsanwälte OEG vo Viedni. Ďalej si dovoľuje podnikateľ Scholz AG poukázať na skutočnosť, že ohľadne predloženia Zmenového návrhu reagovala spoločnosť Scholz AG na výzvu úradu aktívne a to napriek skutočnosti, že v čase doručenia výzvy úradu spoločnosť Scholz AG nemala informácie, kde sa predmetný návrh konkrétne nachádza, ani či bude možné kópiu predmetného návrhu vôbec získať. 

108.	K oneskorenému Vyjadreniu podnikateľa Scholz AG k Výzve pred vydaním rozhodnutia uviedol podnikateľ Scholz AG prostredníctvom právneho zástupcu, že uvedený list bol doručený dňa 05.03.2010. Lehota na vyjadrenie uplynula dňa 12.03.2010. Dňa 15.03.2010 kontaktoval telefonicky právny zástupca úrad, aby požiadal o predĺženie lehoty do 19.03.2010. Tento termín bol akceptovaný ako uviedol právny zástupca. Dôvodom potreby predĺženia lehoty bola podľa vyjadrenia právneho zástupcu podnikateľa Scholz AG skutočnosť, že v prípade prípravy vyjadrení menom spoločnosti Scholz AG je potrebné pracovať v dvoch jazykových verziách, pričom v prípade výzvy pred vydaním rozhodnutia sa zároveň jednalo o pomerne rozsiahly materiál, v ktorom bol zhrnutý jednak celý doterajší priebeh konania ako aj právne hodnotenie celého prípadu zo strany úradu. Vyjadrenie k výzve pred vydaním rozhodnutia bolo úradu doručené dňa 19.03.2010. 

109.	Na základe uvedených skutočností požiadal právny zástupca podnikateľa Scholz AG o odpustenie zmeškania predmetných úradom stanovených lehôt.

110.	Úrad k vyššie uvedenému vyjadreniu sa podnikateľa Scholz AG k Doplneniu Výzvy pred vydaním rozhodnutia uvádza nasledovné.

111.	V prípade, že mal podnikateľ Scholz AG problémy s predložením požadovaného Zmenového návrhu v úradom určenej lehote, mal možnosť požiadať o ďalšie predĺženie lehoty na jeho predloženie, čo podnikateľ Scholz AG nevyužil.

112.	Čo sa týka oneskoreného vyjadrenia sa podnikateľa Scholz AG prostredníctvom právneho zástupcu k Výzve pred vydaním rozhodnutia a k nepredloženiu úradom požadovanej informácie ohľadne individuálneho obratu podnikateľa Scholz AG za rok 2009, úrad uvádza, že lehota na vyjadrenie sa a predloženie požadovanej informácie nemohla byť predĺžená, a teda ani v zásade akceptovaná ako uvádza právny zástupca v predmetnom vyjadrení sa k Doplneniu Výzvy pred vydaním rozhodnutia, nakoľko právny zástupca podnikateľa Scholz AG o jej predĺženie požiadal až po jej uplynutí. V prípade, že mal podnikateľ Scholz AG záujem o predĺženie predmetnej lehoty, mal tak urobiť do 12.03.2010.

113.	Úrad Žiadosť podnikateľa Scholz AG o odpustenie zmeškaných úradom určených lehôt vo vyššie uvedených prípadoch zamieta, o čom úrad vydal rozhodnutie č. 2010/FH/3/1/020 zo dňa 07.04.2010 podľa § 28 ods. 1 správneho poriadku. Predmetné rozhodnutie nadobudlo právoplatnosť dňa 07.04.2010.

Námietky podnikateľa Heim Trade k Výzve pred vydaním rozhodnutia

114.	Podnikateľ Heim Trade sa prostredníctvom právneho zástupcu listom               č. 1011/2010 zo dňa 22.03.2010 k Výzve pred vydaním rozhodnutia vyjadril, že podľa rakúskeho práva v spoločnosti Scholz Holding mohol práva spoločníka vykonávať len ten, kto je zapísaný ako spoločník v príslušnom obchodnom registri. Spoločnosť Demonta Trade bola zapísaná do Obchodného registra vo Viedni až k 12.3.2009, t.j. po nadobudnutí právoplatnosti Rozhodnutia. 

115.	Podnikateľ Heim Trade prostredníctvom právneho zástupcu taktiež v predmetnom liste uviedol, že fakticky nedošlo k prevzatiu kontroly spoločnosťou Demonta Trade nad spoločnosťou Scholz Holding. Ing. Lucia Zumrová a     JUDr. Jaroslav Krbek uskutočnili ako konatelia spoločnosti Scholz Holding len úkony týkajúce sa udelenia plnej moci advokátovi, aby zapísal do Obchodného registra vo Viedni zmenu v spôsobe konania a podpisovania za spoločnosť a súčasne udelili plnú moc k zápisu zmien konateľov spoločnosti.

116.	Ďalej právny zástupca podnikateľa Heim Trade uviedol, že právne podľa Zmluvy a Záznamu o vykonaní zo dňa 08.10.2008 došlo k prevodu obchodného podielu po dátume právoplatnosti Rozhodnutia o povolení koncentrácie, t.j. dňom 12.03.2009. Podnikateľ Heim Trade navrhuje, aby bolo vydané rozhodnutie, že zo strany podnikateľa Heim Trade nedošlo k porušeniu povinnosti vykonávať práva a povinnosti z koncentrácie podľa § 10 ods. 14 zákona.

117.	K vyššie uvedenému vyjadreniu podnikateľa Heim Trade k Výzve úradu pred vydaním rozhodnutia úrad uvádza nasledovné.

118.	Ako už uviedol úrad vyššie v bode 94 tohto rozhodnutia, úkony ktoré boli uskutočnené podnikateľom Demonta Trade úrad nepovažuje za porušenie § 10 ods. 14 zákona, nakoľko podnikateľ Demonta Trade na ne nebol oprávnený, vychádzajúc pri tom zo znenia ustanovenia Zákona o spoločnosti s ručením obmedzeným Rakúskej republiky. Avšak zo strany podnikateľov Scholz AG a Heim Trade došlo pred nadobudnutím právoplatnosti Rozhodnutia                 k  zaplateniu kúpnej ceny za obchodný podiel podnikateľa Scholz Holding a k podaniu Zmenového návrhu na Obchodný súd vo Viedni, čo úrad považuje za výkon práv a povinností vyplývajúcich z koncentrácie, a teda za porušenie zákazu podľa § 10 ods. 14 zákona, nakoľko podľa predmetného ustanovenia je zakázaný výkon akýchkoľvek práv a povinností vyplývajúcich z koncentrácie.

119.	Na základe vyššie uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:

Podľa ustanovenia § 34 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

								Ing. Emília Babiaková
							     riaditeľka odboru koncentrácií
Rozhodnutie sa doručí:

bnt – Sovova Chudáčková & Partners
JUDr. Margareta Sovova – konateľ
Cintorínska 7
811 08 Bratislava

JUDr. Milan Kružík, CSc.
advokát
Příkop 2a
604 27 Brno
Česká republika